**Vegard Skogheim** (født 28. april 1966) er en norsk fotballtrener og tidligere fotballspiller som er koordinator for eksterne spillere for Ham-Kam.

Han har tidligere vært trener for Brumunddal, Lillehammer, Kongsvinger, Ham-Kam og Ull/Kisa. Kallenavnet er «Skogen». Han har totalt 316 kamper for Ham-Kam, 76 kamper for Viking og fem for Werder Bremen. Han fikk også 13 kamper for A-landslaget, og skåret ett mål. Han debuterte mot Egypt i 1984. Han var aktuell for troppen som skulle til VM i USA, men ble langtidsskadet høsten 1993.

Karrieren som fotballspiller
----------------------------

Som utøver spilte han for Hamarkameratene, Viking Fotballklubb og Werder Bremen. Han spilte for Hamar-laget fra 1983 til 1995, med et kort tysklandsopphold i 1988. Han dro sammen med Rune Bratseth, men ble ikke en like stor suksess som Bratseth og vendte snart tilbake til Ham-Kam. Han takket nei til et tilbud fra Rosenborg Ballklub i 1993. Da Ham-Kam rykket ned fra Tippeligaen i 1995, ønsket Skogheim å prøve et annet lag, og gikk til Viking, hvor han spilte til 1998. Etter sesongen la han opp fotballkarrièren og gikk over i jobb som sportsjournalist i *Hamar Dagblad*.

I 1998 rykket Ham-Kam ned til 2. divisjon, og sesongen 1999 startet ikke som forventet. Tapet for Grei på Briskeby gressbane i andre serierunde nevnes jevnlig blant supporterne som den største nedturen i lagets nyere historie. En presset Skogheim valgte å finne fram fotballskoene igjen, og gjorde comeback mot Årvoll Fotball 13. juni. HamKam vant 6–1, og Skogheim skåret to mål. Av de 12 kampene med Skogheim i 2. divisjon vant laget syv, spilte to uavgjort, og tapte tre. Sesongen endte med opprykk etter play-off mot Vidar Fotballklubb. Skogheim spilte også for HamKam i 2000 i 1. divisjon, før han la opp for godt.

Skogheim fikk med seg 13 A-landslagskamper, 18 kamper for ungdomslandslagene, åtte for junior- og tre for guttelandslaget.

Karrieren som fotballtrener
---------------------------

Skogheim var trener i Brumunddal Fotball i 2001, og i Faaberg Fotball Lillehammer i 2002. Deretter fortsatte han i Kongsvinger i 2003, og førte laget opp fra 2. divisjon til 1. divisjon i den første sesongen. Han opplevde suksess blant annet gjennom å satse på unge lokale talenter fremfor å hente inn dyre spillere utenfra. Også 2004-sesongen ble en opptur, da Kongsvinger sikret tredjeplassen i divisjonen og spilte kvalifisering om opprykk mot Bodø/Glimt, som de tapte. Høsten 2006 fikk Skogheim beskjed om at han ikke lenger var aktuell som trener for Kongsvinger, og ble senere på høsten ansatt som spilleruvikler og assistenttrener i Ham-Kam på en pressekonferanse den 13. november 2006. 

Den 11. juni 2009 overtok Vegard Skogheim som hovedtrener i HamKam etter Arne Erlandsen. Laget rykket ned samme sesong, men rykket rett opp igjen året etter. Fra 2011 har laget endt hver sesong under Skogheim på øvre halvdel av tabellen, og i 2013 spile de kvalifisering til opprykk, uten at det lyktes. Etter en dårlig sesongstart i 2014 med tre strake tap, trakk Skogheim seg fra jobben.

Den 20. november 2015 signerte Skogheim en treårskontrakt forr Ullensaker/Kisa Idrettslag. Han forlot Ull/Kisa etter sesongen 2018. 

Han tok over som hoveddtrener for Asker Fotball i januar 2020.

Referanser
----------

1. ↑   transfermarkt.com, Transfermarkt spiller-ID 38807, besøkt 9. oktober 2017[Hentet fra Wikidata]
2. ↑  Velkommen hjem, Vegard!
3. ↑  Fotball.no – Landslagsprofilen til Vegard Skogheim (Lest 22. juli 2008)
4. ↑  Aftenposten.no – Erlandsen er ferdig Arkivert 14. juni 2009 hos Wayback Machine. (Publisert og besøkt 11. juni 2009)
5. ↑  Stig Nygård (23. april 2014): Skogheim gir seg som HamKam-trener. *TV2*
6. ↑  «Her er Askers nye hovedtrener». Arkivert fra originalen 28. oktober 2019. Besøkt 28. oktober 2019.

Eksterne lenker
---------------

* (en) Vegard Skogheim på Internet Movie Database Rediger på Wikidata
* (en) Vegard Skogheim – Transfermarkt Rediger på Wikidata

* (en) Vegard Skogheim – national-football-teams.com Rediger på Wikidata

* (en) Vegard Skogheim – WorldFootball.net Rediger på Wikidata

* (en) Vegard Skogheim – EU-Football.info Rediger på Wikidata

* (no) Vegard Skogheim – Norges Fotballforbund Rediger på Wikidata

* (en) Vegard Skogheim – FBref Rediger på Wikidata
* (no) HamKam.no – Spillerprofilen til Vegard Skogheim

| * v
* d
* r
Hovedtrenere for Hamarkameratene |
| --- |
| 
* 1949–1952: W. Cerveny
* 1959–1960: A. Nielsen
* 1964: K. Finborud
* 1965: F. Hansen
* 1966: T. Sørensen
* 1967: A. Olsen
* 1968: W. Cerveny
* 1969: A. Olsen
* 1970: A. Olsen & M. Strandlie
* 1971: K. Adamek
* 1971–1972: K. Finborud
* 1973–1974: A. Brown
* 1975: A. Olsen & R. Nybakken
* 1976–1977: F. Salvesen
* 1978: T.G. Lilledal
* 1978: F. Thorsen & T. Jacobsen
* 1978: F. Thorsen & S. Karlsen
* 1979–1983: I. Crawford
* 1983: T. Jacobsen & T. Kojedal
* 1983: K. Nyland
* 1984: S.A. Larsson
* 1985: S.A. Larsson & F. Thorsen
* 1986–1987: T. Jacobsen & P. Mykleset
* 1988–1989: H. Karlsson
* 1990: A.I. Notkevich
* 1991–1995: P. Engelbrektsson
* 1996: K. Hagen
* 1997: I. Hoff
* 1997–1998: K. Hagen
* 1998: T. Kojedal & V. Sundmoen
* 1999: C. Karlsson
* 2000: S.A. Ingelstad & T. Stensrud
* 2000: T. Jacobsen
* 2001–2002: S.C. Bakkemo
* 2003–2005: S. Solbakken
* 2006: F. Grodås
* 2007–2009: A. Erlandsen
* 2009–2014: V. Skogheim
* 2014: P. Sørensen
* 2014: S.I. Haagenrud
* 2014: C. Twiddy
* 2014–2016: K. Bergersen
* 2016: C. Twiddy
* 2016–2018: K. Knappen
* 2018–2020: G. Helstrup
* 2020: E. Olsen
* 2020–2021: K. Rekdal
* 2022–dd: Michelsen

 |


|  |  |
| --- | --- |
| Oppslagsverk/autoritetsdata | Prabook
 |